CELEX: 31994D0972
Language: el
Date: 1994-12-28 00:00:00
Title: 94/972/ΕΚ: Απόφαση της Επιτροπής της 28ης Δεκεμβρίου 1994 που τροποποιεί την απόφαση 93/52/ΕΟΚ ώστε να ληφθεί υπόψη η κατάσταση της Σουηδίας όσον αφορά τη βρουκέλλωση (Br. melitensis)

Avis juridique important

|

31994D0972

94/972/ΕΚ: Απόφαση της Επιτροπής της 28ης Δεκεμβρίου 1994 που τροποποιεί την απόφαση 93/52/ΕΟΚ ώστε να ληφθεί υπόψη η κατάσταση της Σουηδίας όσον αφορά τη βρουκέλλωση (Br. melitensis)  

Επίσημη Εφημερίδα αριθ. L 371 της 31/12/1994 σ. 0048 - 0048 Φινλανδική ειδική έκδοση: Κεφάλαιο 3 τόμος 65 σ. 0275  Σουηδική ειδική έκδοση: Κεφάλαιο 3 τόμος 65 σ. 0275 

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Δεκεμβρίου 1994 που τροποποιεί την απόφαση 93/52/ΕΟΚ ώστε να ληφθεί υπόψη η κατάσταση της Σουηδίας όσον αφορά τη βρουκέλλωση (Br. melitensis) (94/972/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την απόφαση 93/52/ΕΟΚ που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλλωση (Br. melitensis) και που τους αναγνωρίζει το καθεστώς κράτους μέλους ή περιοχής επίσημα απαλλαγμένης από την ασθένεια αυτή  (1), όπως τροποποιήθηκε από την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση,  παράρτημα Ι, V, E, δεύτερο μέρος, σημείο 35, και ιδίως το άρθρο 2α,  Εκτιμώντας:  ότι, ενόψει της προσχώρησής της, πρέπει να εκτιμηθεί και να καθορισθεί το καθεστώς της Σουηδίας σε σχέση με τη βρουκέλλωση (Br. melitensis)- ότι στη Σουηδία η βρουκέλλωση πρέπει να δηλώνεται υποχρεωτικά εδώ και πέντε χρόνια τουλάχιστον- ότι καμία περίπτωση βρουκέλλωσης δεν έχει επιβεβαιωθεί επισήμως εδώ και τουλάχιστον πέντε χρόνια και ότι απαγορεύεται ο εμβολιασμός εδώ και τουλάχιστον τρία  χρόνια- ότι, επομένως, πρέπει να διαπιστωθεί ότι η Σουηδία τηρεί τους όρους που προβλέπονται στο παράρτημα Α κεφάλαιο 1 μέρος ΙΙ σημείο 1α της οδηγίας 91/68/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που  διέπουν τις ενδοκοινοτικές συναλλαγές προβατοειδών και αιγοειδών (2)- ότι, ως εκ τούτου, πρέπει να αναγνωρισθεί στη Σουηδία το καθεστώς κράτους μέλους επισήμως απαλλαγμένου από τη βρουκέλλωση (Br. melitensis)- ότι, όσον αφορά τις υποχρεώσεις σχετικά με τον ορολογικό έλεγχο που πρέπει να διενεργείται, θα αναθεωρηθούν, πριν την 1η Ιανουαρίου 1995, οι διατάξεις του παραρτήματος Α, κεφάλαιο, 1, ΙΙ, 2, i) της οδηγίας 91/68/ΕΟΚ- ότι, για τη διατήρηση του καθεστώτος  της Σουηδίας, πρέπει να ληφθούν υπόψη τα αποτελέσματα αυτής της εξέτασης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Στο παράρτημα Ι "Κράτη μέλη" της απόφασης 93/52/ΕΟΚ προστίθεται η ακόλουθη γραμμή:  - "Σουηδία"  Άρθρο 2  Η παρούσα απόφαση αρχίζει να ισχύει από την ημερομηνία και με την επιφύλαξη της ενάρξεως ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 28 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 13 της 21. 1. 1993, σ. 14.(2) ΕΕ αριθ. L 46 της 19. 2. 1991, σ. 19.